**Ministru kabineta rīkojuma projekta**

**“Par valsts nekustamā īpašuma daļas nodošanu Daugavpils pilsētas pašvaldības īpašumā”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai Publiskas personas mantas atsavināšanas likuma noteiktajā kārtībā atļautu Aizsardzības ministrijai (turpmāk – AM) bez atlīdzības nodot Daugavpils pilsētas pašvaldības īpašumā valsts nekustamā īpašuma daļu – zemes vienību 0,0550 ha platībā – pašvaldības autonomās funkcijas (gādāt par iedzīvotāju izglītību) īstenošanai.MK rīkojums stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Daugavpils pilsētas pašvaldības iniciatīva.Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. Daugavpils pilsētas domes 2020. gada 16. jūlija lēmums Nr. 299 “Par zemes gabala ar kadastra apzīmējumu 0500 001 0045 pārņemšanu Daugavpils pilsētas pašvaldības īpašumā” (prot. Nr. 29, 29. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums Lāčplēša ielā 20, Daugavpilī (nekustamā īpašuma kadastra Nr. 0500 001 5103), kas sastāv no zemes vienības (kadastra apzīmējums 0500 001 0044) Lāčplēša ielā 20, Daugavpilī, zemes vienības (kadastra apzīmējums 0500 001 0045) Ģimnāzijas ielā 27, Daugavpilī, un četrām būvēm (kadastra apzīmējumi 0500 001 5103 009, 0500 001 5103 010, 0500 001 5103 011, 0500 001 5103 012) Lāčplēša ielā 20, Daugavpilī, ir ierakstīts zemesgrāmatā uz valsts vārda AM personā (Daugavpils tiesas Daugavpils pilsētas zemesgrāmatas nodalījums Nr. 278).Uz zemes vienības (kadastra apzīmējums 0500 001 0045) atrodas un Nekustamā īpašuma valsts kadastra informācijas sistēmā (turpmāk – NĪVKIS) saskaņā ar Nekustamā īpašuma valsts kadastra likuma 24. panta pirmās daļas 1. punktu reģistrēts būvju īpašums (kadastra Nr. 0500 501 5102) (turpmāk – Būvju īpašums), kas sastāv no administratīvās ēkas (kadastra apzīmējums 0500 001 5103 001; turpmāk – Administratīvā ēka) un garāžas (kadastra apzīmējums 0500 001 5103 002; turpmāk – Garāža) Ģimnāzijas ielā 27, Daugavpilī. Būvju īpašuma tiesiskais statuss – tiesiskais valdītājs Daugavpils pilsētas pašvaldība. Administratīvās ēkas un Garāžas īpašuma tiesības nav nostiprinātas zemesgrāmatā. Administratīvā ēka un Garāža pēc rekonstrukcijas nodota ekspluatācijā 2005. gada 25. februārī.Administratīvajā ēkā atrodas Daugavpils pilsētas bērnu un jauniešu interešu izglītības centrs “Saules Stariņi”.Nekustamā īpašuma sastāvā esošajai zemes vienībai (kadastra apzīmējums 0500 001 0045) 0,0550 ha platībā NĪVKIS ir reģistrēti apgrūtinājumi:* pierobeža – 0,055 ha;
* zemes īpašniekam nepiederoša būve (05000015103001) vai būves daļa – 0,032 ha;
* zemes īpašniekam nepiederoša būve (05000015103002) vai būves daļa – 0,0087 ha;
* valsts nozīmes arhitektūras pieminekļa teritorija un objekti – 0,032 ha platībā;
* valsts nozīmes pilsētbūvniecības pieminekļa teritorija un objekti – 0,055 ha platībā;
* ekspluatācijas aizsargjoslas teritorija gar pašteces kanalizācijas vadu – 0,0043 ha;
* ekspluatācijas aizsargjoslas teritorija gar pašteces kanalizācijas vadu – 0,0003 ha;
* ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0029 ha;
* ekspluatācijas aizsargjoslas teritorija gar elektrisko tīklu kabeļu līniju – 0,0009 ha;
* ekspluatācijas aizsargjoslas teritorija gar elektrisko tīklu kabeļu līniju – 0,0002 ha;
* ekspluatācijas aizsargjoslas teritorija ap elektrisko tīklu sadales iekārtu – 0,0009 ha;

un noteikts nekustamā īpašuma lietošanas mērķis – komercdarbības objektu apbūve (kods – 0801).Daugavpils pilsētas pašvaldība ir lūgusi AM nodot bez atlīdzības Daugavpils pilsētas pašvaldības īpašumā zemes vienību (kadastra apzīmējums 0500 001 0045) 0,0550 ha platībā Ģimnāzijas ielā 27, Daugavpilī, lai veiktu likuma “Par pašvaldībām” 15. panta pirmās daļas 4. punktā minētās pašvaldības autonomo funkciju – gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā, pirmsskolas un skolas vecuma bērnu nodrošināšana ar vietām mācību un audzināšanas iestādēs, organizatoriska un finansiāla palīdzība ārpusskolas mācību un audzināšanas iestādēm un izglītības atbalsts iestādēm (Daugavpils pilsētas domes 2020. gada 16. jūlija lēmums Nr. 299 “Par zemes gabala ar kadastra apzīmējumu 0500 001 0045 pārņemšanu Daugavpils pilsētas pašvaldības īpašumā”, prot. Nr. 299, 29. §)). Ierosinājums pārņemt pašvaldības īpašumā zemes vienību 0,0550 ha platībā izriet no nepieciešamības uzturēt ēkas, kas ir Daugavpils pilsētas pašvaldības valdījumā.Ņemot vērā pašvaldības lūgumu, AM, izvērtējot zemes vienības izmantošanas iespējas valsts aizsardzības uzdevumu īstenošanai, ir sagatavojusi MK rīkojuma projektu par nekustamā īpašuma Lāčplēša ielā 20, Daugavpilī (nekustamā īpašuma kadastra Nr. 0500 001 5103), daļas – zemes vienības (kadastra apzīmējums 0500 001 0045) 0,0550 ha platībā Ģimnāzijas ielā 27, Daugavpilī – nodošanu bez atlīdzības Daugavpils pilsētas pašvaldības īpašumā pašvaldības autonomās funkcijas īstenošanai. Ja zemes vienība (nekustamais īpašums) nebūs nepieciešama pašvaldībai minētās funkcijas īstenošanai, nekustamais īpašums ir atdodams atpakaļ valstij.Pašvaldības īpašumā nododamā zemes vienība netiks izmantota saimnieciskās darbības veikšanai.Valsts īpašumā AM valdījumā paliekošā zemes vienība (kadastra apzīmējums 0500 001 0044) un Daugavpils pilsētas pašvaldības īpašumā nododamā zemes vienība (kadastra apzīmējums 0500 001 0045) atrodas individuāli noteiktā vides un dabas resursu aizsargjoslas (aizsardzības zona) teritorijā, kas iekļauta valsts aizsargājamo kultūras pieminekļu sarakstā kā valsts nozīmes pilsētbūvniecības piemineklis “Daugavpils pilsētas vēsturiskais centrs” (aizsardz. Nr. 7429). Administratīvā ēka (aizsardz. Nr. 4769) ir valsts nozīmes arhitektūras pieminekļa “Dinaburgas valsts iestāžu 3 ēkas” daļa.Atbilstoši Nacionālā kultūras mantojuma pārvaldes (turpmāk – Pārvalde) 2019. gada 17. oktobra izziņai Nr. 06-05/4969, kas adresēta Daugavpils pilsētas pašvaldībai, Pārvalde, izvērtējot zemes vienības robežu pārkārtošanu pilsētbūvniecības pieminekļa aizsardzības kontekstā, neiebilst zemes ierīcības projekta izstrādei un 2019. gada 27. decembrī to ir saskaņojusi. Zemes ierīcības projekta rezultātā tika nodalīta atsavināmā zemes vienība (kadastra apzīmējums 0500 001 0045). Zemes vienības (kadastra apzīmējums 0500 001 0045) Ģimnāzijas ielā 27, Daugavpilī, atsavināšana neietekmēs valsts īpašumā AM valdījumā paliekošās nekustamā īpašuma daļas apsaimniekošanu, un minētā apgrūtinājuma ietekme nemainās. AM, apsaimniekojot nekustamo īpašumu, ievēro likumā “Par kultūras pieminekļu aizsardzību” un MK 2003. gada 26. augusta noteikumos Nr. 474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” noteikto. Atsavināšanas likuma 42. panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. MK lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par MK lēmumā noteiktajiem tiesību aprobežojumiem. Ja nekustamais īpašums vairs netiek izmantots MK lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.Kā nosaka Atsavināšanas likuma 43. pants un 5. panta pirmā daļa, atļauju atsavināt valsts nekustamo īpašumu dod MK.Nekustamā īpašuma daļas (zemes vienības) nodošana pašvaldības īpašumā notiek spēkā esošo normatīvo aktu kārtībā.Tā kā uz zemes vienības, kadastra apzīmējums 0500 001 0045, 0,0550 ha platībā atrodas Daugavpils pilsētas pašvaldības tiesiskajā valdījumā esošas ēkas, zemes vienība ir nepieciešama šo ēku uzturēšanai.Zemes vienība varētu tikt atzīta par neizmantojamu brīdī, kad tā nav nepieciešama pašvaldības funkcijas īstenošanai, un Publiskas personas mantas atsavināšanas likuma 42. panta pirmās daļas noteiktajā kārtībā zemes vienība ir nododama atpakaļ valstij.Pēc MK rīkojuma projekta par nekustamā īpašuma daļas – zemes vienības – nodošanu pašvaldības īpašumā pieņemšanas, pamatojoties uz Zemesgrāmatu likuma 56. panta ceturto daļu, Nekustamā īpašuma valsts kadastra likuma 60.1 panta pirmās daļas 2. punktu,MK 2006. gada 31. oktobra noteikumu Nr. 898 “Noteikumi par zemesgrāmatu nostiprinājuma lūguma formām” 6.1 pielikumu, AM un Daugavpils pilsētas pašvaldība ar Nostiprinājuma lūgumu nekustamā īpašuma sadalīšanai vai nekustamā īpašuma izveidošanai no vairāku nekustamo īpašumu sastāvā esošajiem objektiem un izmaiņu reģistrācijai NĪVKIS lūgs Zemesgrāmatā un NĪVKIS sadalīt nekustamo īpašumu Lāčplēša ielā 20, Daugavpilī (nekustamā īpašuma kadastra Nr. 0500 001 5103), un izveidot divus atsevišķus nekustamos īpašumus. Vienlaikus atdalāmo nekustamo īpašumu, kas sastāvēs no zemes vienības (kadastra apzīmējums 0500 001 0045) 0,0550 ha platībā, lūgs nostiprināt zemesgrāmatā uz Daugavpils pilsētas pašvaldības vārda. Zemes vienībai ir izstrādāts atsevišķs zemes robežu, situācijas un apgrūtinājumu plāns. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs, Daugavpils pilsētas pašvaldība. |
|  | Cita informācija | Rīkojuma projektā minētā nekustamā īpašuma nepieciešamība citām valsts iestādēm, valsts kapitālsabiedrībām vai atvasinātām publiskām personām vai to iestāžu funkciju nodrošināšanai saskaņā ar Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktu tiks noskaidrota, iesniedzot izsludināšanai Valsts sekretāru sanāksmē attiecīgu Ministru kabineta rīkojuma projektu par valsts nekustamā īpašuma atsavināšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Daugavpils pilsētas pašvaldība un tās iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts tiks īstenots no Daugavpils pilsētas pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Daugavpils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļvietnē [*www.vestnesis.lv*](http://www.vestnesis.lv)  |

Ministru prezidenta biedrs,

aizsardzības ministrs A. Pabriks

Valsts sekretārs J. Garisons

I. Garkāja, 67300297

inga.garkaja@vamoic.gov.lv